
	Parlamentul României

Camera Deputaților

Comisia pentru apărare, ordine publică și siguranță națională



	Nr. 4c-15/78
	București, 13.03.2023

PL-x nr. 124/2023


Către,

BIROULUI PERMANENT AL CAMEREI DEPUTAȚILOR

Vă înaintăm, alăturat, RAPORTUL asupra propunerii legislative pentru modificarea şi completarea Legii nr.346/2006 privind organizarea şi funcţionarea Ministerului Apărării Naţionale, trimisă spre dezbatere şi examinare în fond, în procedură de urgență, Comisiei pentru apărare, ordine publică şi siguranţă naţională, cu adresa nr. PL-x nr. 124/2023 din 28 februarie 2023.

În raport cu obiectul şi conţinutul acestuia, Proiectul de lege face parte din categoria legilor organice.

	PREȘEDINTE

Laurenţiu-Dan LEOREANU
	



	Parlamentul României

Camera Deputaților
Comisia pentru apărare, ordine publică și siguranță națională

	Nr. 4c-15/78
	București, 13.03.2023

 PL-x nr. 124/2023


RAPORT
asupra Propunerii legislative pentru modificarea şi completarea Legii nr.346/2006 privind organizarea şi funcţionarea Ministerului Apărării Naţionale
În conformitate cu prevederile art. 95 și 117 alin.(1) din Regulamentul Camerei Deputaţilor, republicat, Comisia pentru apărare, ordine publică şi siguranţă naţională a fost sesizată, spre dezbatere în fond, în procedură de urgență, cu Propunere legislativă pentru modificarea şi completarea Legii nr.346/2006 privind organizarea şi funcţionarea Ministerului Apărării Naţionale, trimisă cu adresa nr. PL-x nr. 124 din 28.02.2023 şi înregistrat la Comisia pentru apărare, ordine publică și siguranță națională sub nr. 4c-15/78 din 28.02.2023.
Propunere legislativă are ca obiect de reglementare modificarea şi completarea Legii nr.346/2006 privind organizarea şi funcţionarea Ministerului Apărării Naţionale, în sensul trecerii funcţionării Spitalului Universitar de Urgenţă Militar Central „Dr. Carol Davilaˮ în subordinea ministrului apărării naţionale.
Conform dispoziţiilor art. 75 alin. (1) din Constituţia României, republicată, Camera Deputaţilor este Prima Cameră sesizată.
La întocmirea prezentului raport, Comisia pentru apărare, ordine publică şi siguranţă naţională a avut în vedere:

· avizul favorabil, cu observații și propuneri, al Consiliului Legislativ nr. 195 din 03.03.2023;

· avizul favorabil cu amendamente al Comisiei juridice, de disciplină şi imunităţi din 06.03.2023
La lucrările Comisiei pentru apărare, ordine publică şi siguranţă naţională, deputaţii şi-au înregistrat prezenţa conform listei de prezenţă.

În conformitate cu prevederile art. 56 şi 57 din Regulamentul Camerei Deputaţilor, republicat, cu modificările şi completările ulterioare, la dezbateri a participat domnul Eduard Bachide, secretar de Stat în Ministerul Apărării Naționale.
Conform dispoziţiilor art. 62 din Regulamentul Camerei Deputaţilor, republicat, cu modificările şi completările ulterioare, membrii Comisiei pentru apărare, ordine publică şi siguranţă naţională au examinat, în şedinţa din 13.03.2023, şi au hotărât, cu majoritate de voturi, să propună Plenului Camerei Deputaţilor un raport de adoptare a Propunerii legislative pentru modificarea şi completarea Legii nr.346/2006 privind organizarea şi funcţionarea Ministerului Apărării Naţionale, cu amendamentele prevăzute în anexa ce este parte integrantă din prezentul raport.
În raport cu obiectul şi conţinutul acestuia, Proiectul de lege face parte din categoria legilor organice.
	PREŞEDINTE

Laurenţiu-Dan LEOREANU
	SECRETAR

Dumitru RUJAN


Anexa

AMENDAMENTE ADMIS
pentru modificarea și completarea Legii nr. 346/2006 privind organizarea și funcționarea Ministerului Apărării Naționale (Plx 124/2023)

	Nr. crt.
	Legea nr. nr. 346/2006 privind organizarea și funcționarea Ministerului Apărării Naționale  - text în vigoare
	Propunerea legislativă pentru modificarea și completarea Legii nr. 346/2006 privind organizarea și funcționarea Ministerului Apărării Naționale (Plx 124/2023)


	Amendamente
	Motivare

	1.
	
	Lege pentru modificarea şi completarea Legii nr.346/2006 privind organizarea şi funcţionarea Ministerului Apărării Naţionale
	Nemodificat
	

	2.
	                                 - 
	Articol unic - Legea nr.  346/2006 privind organizarea și funcționarea Ministerului Apărării Naționale , republicată, publicată în Monitorul Oficial nr. 867 din 2 noiembrie 2017,  cu modificările ulterioare, se modifică şi se completează după cum urmează:
	Art. I. - Legea nr. 346/2006 privind organizarea și funcționarea Ministerului Apărării Naționale, republicată, în Monitorul Oficial al României, Partea I, nr. 867 din 2 noiembrie 2017,  cu modificările și completările ulterioare, se modifică și se completează după cum urmează:

Autori: Comisia pentru apărare, ordine publică și siguranță națională
	

	3. 
	Art. 7 - (1) Structurile centrale ale Ministerului Apărării Naţionale, subordonate nemijlocit ministrului apărării naţionale, sunt:
a) Statul Major al Apărării;
b) Departamentul pentru politica de apărare, planificare şi relaţii internaţionale;

c) Departamentul pentru relaţia cu Parlamentul şi calitatea vieţii personalului;
d) Direcţia generală de informaţii a apărării;
e) Secretariatul general;
f) Direcţia generală pentru armamente;
g) Direcţia generală management resurse umane;
h) Corpul de control şi inspecţie;
i) Direcţia generală financiar-contabilă;
j) Direcţia generală juridică;
k) Direcţia audit intern;
l) Direcţia domenii şi infrastructuri;
m) Direcţia informare şi relaţii publice;
n) Direcţia de prevenire şi investigare a corupţiei şi fraudelor.
	-
	1. La articolul 7 alineatul (1), după litera n) se introduce o nouă literă, litera o), cu următorul cuprins:

  o) Direcția medicală

Autori: Comisia pentru apărare, ordine publică și siguranță națională
	

	4. 
	 Art. 7 - (2) În subordinea nemijlocită a ministrului apărării naţionale se mai regăsesc: Grupul consilierilor, Cabinetul ministrului, Direcţia instanţelor militare, purtătorul de cuvânt, Clubul Sportiv al Armatei "Steaua", precum şi alte structuri stabilite prin lege.
	1. La articolul 7 alineatul (2) se modifică și va avea următorul cuprins:

Art. 7 - (2) În subordinea nemijlocită a ministrului apărării naţionale se mai regăsesc: Grupul consilierilor, Cabinetul ministrului, Direcţia instanţelor militare, purtătorul de cuvânt, Spitalul Universitar de Urgență Militar Central „Dr. Carol Davila”, Clubul Sportiv al Armatei "Steaua", precum şi alte structuri stabilite prin lege.
	Se elimină

Autori: Comisia pentru apărare, ordine publică și siguranță națională + dep. Laura-Cătălina Vicol-Ciorbă 

	

	5. 
	Art. 7 - (4) Casa de pensii sectorială şi Oficiul Naţional pentru Cultul Eroilor funcţionează în subordinea nemijlocită a ministrului apărării naţionale, sunt organizate potrivit reglementărilor specifice, iar nivelul de salarizare a personalului acestora este asimilat celui prevăzut pentru structuri centrale ale ministerului.
	-
	2. La articolul 7, alineatul (4) se modifică și va avea următorul cuprins:

(4) Casa de pensii sectorială, Oficiul Naţional pentru Cultul Eroilor, Institutul Naţional de Medicină Aeronautică şi Spaţială "General doctor aviator Victor Anastasiu" și Spitalul Universitar de Urgență Militar Central „Dr. Carol Davila” funcţionează în subordinea nemijlocită a ministrului apărării naţionale, sunt organizate potrivit reglementărilor specifice, iar nivelul de salarizare a personalului acestora este asimilat celui prevăzut pentru structuri centrale ale ministerului.

Autori: Comisia pentru apărare, ordine publică și siguranță națională
	

	6. 
	TEXT NOU
	-
	3. La articolul 7, după alineatul (8) se introduce un nou alineat, alineatul (81), cu următorul cuprins:

(81) În compunerea Ministerului Apărării Naţionale mai sunt organizate şi funcţionează în subordinea ministrului apărării naţionale următoarele structuri: Universitatea Naţională de Apărare "Carol I" și Academia Tehnică Militară "Ferdinand I".

Autori: Comisia pentru apărare, ordine publică și siguranță națională
	

	7. 
	 Art. 8 

    (2) Statul Major al Apărării are în subordine, pe lângă tipurile de structuri prevăzute la alin. (1), structura de forţe, Direcţia medicală, Universitatea Naţională de Apărare "Carol I" şi Academia Tehnică Militară "Ferdinand I".
	-
	4. La articolul 8, alineatul (2) se modifică și va avea următorul cuprins:

(2) Statul Major al Apărării are în subordine, pe lângă structurile prevăzute la alin. (1), şi structura de forţe.

Autori: Comisia pentru apărare, ordine publică și siguranță națională
	

	8. 
	 Art. 8 

(3) Direcţia medicală este asimilată structurilor centrale ale Ministerului Apărării Naţionale.

	-
	5. La articolul 8, alineatul (3) se abrogă.

Autori: Comisia pentru apărare, ordine publică și siguranță națională
	

	9. 
	Art. 13 - (1) Statul Major al Apărării asigură, conform legii:

   e) coordonarea asistenţei medicale a personalului armatei şi a cadrelor militare în rezervă şi în retragere, asigurarea sanitar-veterinară, implementarea politicii naţionale de sănătate la nivelul Ministerului Apărării Naţionale, organizarea învăţământului medico-militar şi elaborarea concepţiei privind funcţionarea serviciilor medicale şi sanitar-veterinare.
	-
	6. La articolul 13, alineatul (1), litera e) se abrogă.

Autori: Comisia pentru apărare, ordine publică și siguranță națională
	

	10. 
	Art. 13 - (4) Statul Major al Apărării, prin Direcţia medicală, are în subordine spitalele militare, Institutul Naţional de Medicină Aeronautică şi Spaţială "General doctor aviator Victor Anastasiu" şi Institutul Naţional de Cercetare-Dezvoltare Medico-Militară "Cantacuzino".


	-
	7. La articolul 13, alineatul (4) se abrogă.

Autori: Comisia pentru apărare, ordine publică și siguranță națională
	

	11.
	TEXT NOU
	-
	8. După articolul 26 se introduce un nou articol, articolul 261, cu următorul cuprins:

Art. 261 – (1) Direcția medicală coordonează asistenţa medicală a personalului armatei şi a cadrelor militare în rezervă şi în retragere, asigurarea sanitar-veterinară, implementează politica naţională de sănătate la nivelul Ministerului Apărării Naţionale, organizează învăţământul medico-militar şi elaborează concepţia privind funcţionarea serviciilor medicale şi sanitar-veterinare.

(2) Direcţia medicală, are în subordine spitalele militare, cu excepția Spitalului Universitar de Urgență Militar Central „Dr. Carol Davila”, și Institutul Naţional de Cercetare-Dezvoltare Medico-Militară "Cantacuzino".

Autori: Comisia pentru apărare, ordine publică și siguranță națională
	

	12.
	-
	-
	Art. II. – Operaționalizarea Direcției medicale ca structură centrală se va realiza în maximum 90 de zile de la intrarea în vigoare a prezentei legi.

Autori: Comisia pentru apărare, ordine publică și siguranță națională


	

	13.
	-
	-
	Art. III. - Legea nr. nr. 346/2006 privind organizarea și funcționarea Ministerului Apărării Naționale, republicată, în Monitorul Oficial al României, Partea I, nr. 867 din 2 noiembrie 2017, cu modificările și completările ulterioare, precum și cu cele aduse prin prezenta lege, se va republica în Monitorul Oficial al României, Partea I, dându-se textelor o nouă numerotare.

Autori: Comisia pentru apărare, ordine publică și siguranță națională
	


